Гантель

Гантель - (немец тили Hаntel) металлдан жасалып, кыска тутка менен бириктирилген эки шардан турган гимнастикалык кол жабдык. Гантель негизинен ийин жана кол булчуңдарын чыңдоочу көнүгүүлөрдү жасоодо колдонулат. Гантель куюп (салмагы туруктуу) жана учтарына түрдүү салмактагы дисктер бекитилүүчү ажыратылма, ошондой эле пружиналуу жана универсалдуу болот. Куюлма гантель жеңил (1-5 кг), орточо (6-10 кг)жана оор (50 кгга чейин жана андан да оор) салмакта жасалат. 
Категория: Спорт
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4